Augustinas I
Agustín Cosme Damián de Iturbide y Arámburu (1783 m. rugsėjo 27 d., Valadolidas, Morelija, Meksika – 1824 m. liepos 19 d., Padila, Meksika) – Meksikos karvedys, diktatorius, politikas, Meksikos imperatorius. Po laimėto karo su Ispanija pasiskelbė imperatoriumi, valdė nuo 1822 m. gegužės 19 d. iki 1823 m. kovo 19 d. 1823 m. kovo 19 d. Augustinas I atsisakė sosto ir pasitraukė į Italiją, po to – į Angliją. Nežinodamas, kad Kongresas jį pasmerkė myriop, 1824 m. buvęs imperatorius grįžo Meksikon, liepos 15 d. buvo sučiuptas, o po keturių dienų jam įvykdyta mirties bausmė.